text: [{"text_idx": "#000000", "text": "Bru\u0301\u00f0arkalendarinKomandi bru\u0301dleypSkra\u0301set bru\u0301dleypBru\u0301dleypsgreinarVeitararSkra\u0301set veitaraHja\u0301lparto\u0301lSangsavnMinnis-listiBru\u0301dleyps kostna\u00f0urYnskilistinAlt samla\u00f0"}, {"text_idx": "#000001", "text": "Tann fyrsti gle\u00f0iro\u0301murin hevur lagt seg. Tit eru tikin av bo\u0301li av \u00f8llum kenslunum, tonkunum og ikki minst spurningunum vi\u00f0vi\u0301kjandi tykkara komandi bru\u0301dleypi. Ta\u00f0 kenst sum ein samanrenning av hurlivasa og gle\u00f0i \u2013 alt i\u0301 senn, men veri\u00f0 tit bara ro\u0301lig \u2013 ta\u00f0 er pu\u0301ra vanligt. Vit hava savna\u00f0 n\u00f8kur go\u0301\u00f0 ra\u0301\u00f0 um, hvussu tit koma i\u0301 holt vi\u00f0 at fyrireika tykkara dreymabru\u0301dleyp."}, {"text_idx": "#000003", "text": "Ta\u0301 tit standa vi\u00f0 avbjo\u0301\u00f0ingini at fyrireika tykkara bru\u0301dleyp, eru spurningarnir no\u0301gvir. Men a\u0301\u00f0renn tit stilla tykkum alt ov no\u0301gvar spurningar, er ty\u0301dningarmiki\u00f0 fyrst at fa\u0301a grei\u00f0i a\u0301, hvat tit sum einstaklingar hava i\u0301 v\u00e6ntu til tykkara bru\u0301dleyp. Um annar i\u0301myndar s\u00e6r ein fri\u00f0arligan seinnapart i\u0301 by\u0301ra\u0301\u00f0sskrivstovuni, og hin kundi hugsa\u00f0 s\u00e6r eitt kirkjubru\u0301dleyp og sto\u0301ra veitslu, so hava tit pu\u0301ra ymiskar hugsanir um tykkara bru\u0301dleyp. Seti\u00f0 tykkum ti\u0301skil saman og pra\u0301ti\u00f0 um hetta. Gevi\u00f0 g\u00e6tur fyri hugsanunum hja\u0301 hv\u00f8rjum \u00f8\u00f0rum, so tit finna fram til, hvussu tit i\u0301 felag fa\u0301a fyrireika\u00f0 tykkara dreymabru\u0301dleyp."}, {"text_idx": "#000004", "text": "Fyrst mugu tit sum sagt taka st\u00f8\u00f0u til, um tit ynskja at vi\u0301gast i\u0301 kirkju, samkomu, by\u0301ra\u0301\u00f0s-/borgaraskrivstovuni ella onkra heilt a\u00f0rasta\u00f0ni. M\u00f8guleikarnir eru no\u0301gvir. Tit hava m\u00f8guliga ein dreym um vi\u0301gslu i\u0301 einum v\u00f8krum urtagar\u00f0i ella a\u0301 onkrari strond uttanlands."}, {"text_idx": "#000005", "text": "Ein tann st\u00f8rsti spurningurin, sum stingur seg upp, er: N\u00e6r skal bru\u0301dleypi\u00f0 haldast? Tit kunnu m.a. stilla tykkum hesar spurningar: Droyma vit um eitt bru\u0301dleyp eina a\u0301vi\u0301sa a\u0301rsti\u0301\u00f0? Er ta\u00f0 ein dagfesting, sum hevur serligan ty\u0301dning fyri okkum ella ein dagfesting, sum er serliga l\u00f8tt at minnast? Er ta\u00f0 gj\u00f8rligt at giftast hendan dagin, og er veitsluh\u00f8li\u00f0 t\u00f8kt ta\u0301?Minnist til at ein ofta skal byrja at fyrireika i\u0301 go\u0301\u00f0ari ti\u0301\u00f0. Juli, august og desembur eru teir best umto\u0301ktu ma\u0301na\u00f0arnir, so \u00e6tlar eitt par at giftast ta\u0301, r\u00e6\u00f0ur um at vera i\u0301 serliga go\u0301\u00f0ari ti\u0301\u00f0."}, {"text_idx": "#000006", "text": "Hvussu no\u0301gv skal bru\u0301dleypi\u00f0 kosta?"}, {"text_idx": "#000007", "text": "Ta\u00f0 eru ongar reglur fyri, hvussu no\u0301gv ella li\u0301ti\u00f0 eitt bru\u0301dleyp skal kosta. Ta\u00f0 eru heldur eingi kr\u00f8v um, hvussu sto\u0301rt ella li\u0301ti\u00f0 bru\u0301dleypi\u00f0 skal vera, ella hvussu no\u0301gv tit skulu vera til rei\u00f0ar at gjalda.Hyggi\u00f0 eftir tykkara bu\u0301skapi og umhugsi\u00f0, hvussu no\u0301gv tit ynskja og kla\u0301ra at gjalda. Fyri at fa\u0301a eina a\u0301bending um hetta, er ein go\u0301\u00f0 meginregla at gera eina fi\u0301ggjar\u00e6tlan yvir allar u\u0301trei\u00f0slur i\u0301 samband vi\u00f0 tiltaki\u00f0."}, {"text_idx": "#000008", "text": "Si\u0301 eisini greinina \u201cHvussu no\u0301gv kostar okkara bru\u0301dleyp?\u201c, har vit geva tykkum eitt rokniark, sum er kla\u0301rt til tykkum at seta tykkara egnu t\u00f8l inn."}, {"text_idx": "#000010", "text": "Skrivi\u00f0 ein lista yvir allar gestirnar, sum tit ynskja at bjo\u0301\u00f0a. Mongdin av luttakarum skal sja\u0301lvandi veljast i\u0301 mun til u\u0301trei\u00f0slurnar, sum tit kunnu/ynskja at gjalda. Er ta\u00f0 realistiskt at fa\u0301a allar gestirnar vi\u00f0, ella eru tit m\u00f8guliga noydd til at velja fra\u0301. Tit kunnu t.d. umhugsa, um tit skulu hava eina mo\u0301tt\u00f8ku, har \u00f8ll eru v\u00e6lkomin og si\u0301\u00f0ani bjo\u0301\u00f0a u\u0301tvaldum gestum til d\u00f8gur\u00f0a og veitslu seinni um kv\u00f8ldi\u00f0.Si\u0301 eisini greinina \u201cMinnis-listi\u201c, har til ber at fa\u0301a eitt gott yvirlit yvir, hvat tit skulu minnast til a\u0301\u00f0renn og eftir bru\u0301dleypi\u00f0. Minnis-listin kann takast ni\u00f0ur sum PDF, so ta\u00f0 er l\u00e6tt hja\u0301 tykkum at krossa av, so hv\u00f8rt tit hava avgreitt okkurt."}]